Diari Oficial de la Generalitat Valenciana


Sumari del DOGV 6656, del 22-11-2011 (2011/11205)

RESOLUCIÓ de 8 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i baixa registral de la Fundación de Estudios Biotecnológicos de la Comunidad Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11844


Data del document
:   08-11-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 8 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i baixa registral de la Fundación de Estudios Biotecnológicos de la Comunidad Valenciana. [2011/11531]  
Vist l'expedient incoat per a la inscripció de l'extinció i la baixa registral de la Fundación de Estudios Biotecnológicos de la Comunidad Valenciana, conforme els següents,  
  
Fets  
Primer. La Fundación de Estudios Biotecnológicos de la Comunidad Valenciana, es va inscriure al Registre de Fundacions de la Comunitat Valenciana, en virtut de Resolució Administrativa, de data 19 d'octubre de 1992, del secretari general de la Conselleria de Cultura, Educació i Ciència amb el número 117-V.  
Segon. La Sentència núm. 26/2011, de 3 de febrer de 2011, dictada pel Jutjat de Primera Instància núm. 12 de València, estima la demanda interposada per la Generalitat Valenciana contra la Fundación de Estudios Biotecnológicos de la Comunidad Valenciana, en els termes següents:  
«Que estimant la demanda interposada per la Generalitat Valenciana contra la Fundación de Estudios Biotecnológicos de la Comunidad Valenciana, declare l'extinció de la Fundació demandada, i es procedeix a la inscripció de l'extinció al Registre de Fundacions i a l'obertura del procediment de liquidació en els termes legalment establits».  
  
Tercer. No consta en aquest Registre de Fundacions de la Comunitat Valenciana cap patrimoni que haja de ser objecte de liquidació.  
  
Fonaments de dret  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost del Consell, determina que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana aprovat pel Decret 68/2011, de 27 de maig, del Consell.  
  
Quart. Declarada l'extinció de la Fundació, en virtut de resolució judicial, per la impossibilitat de realització del fi fundacional, a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el seu patrimoni, procedix inscriure la declaració judicial de l'extinció de la Fundación de Estudios Biotecnológicos de la Comunidad Valenciana, així com la seua baixa al Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
  
Primer  
Inscriure al Registre de Fundacions de la Comunitat Valenciana la declaració judicial d'extinció de la Fundación de Estudios Biotecnológicos de la Comunidad Valenciana, en els termes de la Sentència núm. 26/2011, de 3 de febrer de 2011, dictada pel Jutjat de Primera Instància núm. 12 de València, transcrits en el fet segon de la present resolució.  
  
Segon  
Inscriure al Registre de Fundacions de la Comunitat Valenciana la baixa de la Fundación de Estudios Biotecnológicos de la Comunidad Valenciana, inscrita amb el número 101-V.  
  
Notifiqueu la present resolució, que no posa fi a la via administrativa. Contra aquesta es podrà interposar recurs d'alçada, en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com amb l'article 28 h) de la Llei 5/1983, de 30 de desembre, del Consell.  
Tot això, sense perjuí que puga exercitar qualsevol altre recurs que estime pertinent.  
  
València, 8 de novembre de 2011.- El secretari autonòmic de Justícia: Antonio Gastaldi Mateo.